Konfederasi Bola Sepak Asia

Konfederasi Bola Sepak Asia merupakan badan pentadbiran bola sepak bagi 46 ahlinya, kebanyakan negaranya di Asia. Negara-negara yang mempunyai wilayah di dalam Asia dan Eropah, seperti Turki, Russia, Azerbaijan, Kazakhstan, dan Georgia, juga seperti Israel dan Armenia yang berada di dalam Asia sepenuhnya di bawah pentadbiran UEFA. Sebaliknya Australia yang dulunya bernaung di bawah OFC kini berada di dalam AFC semenjak 2006.

AFC telah ditubuhkan pada 8 Mei 1954 di Manila, Filipina, dan ia merupakan salah satu daripada enam benua/konfederasi FIFA. Ibu pejabatnya terletak di Bukit Jalil, Kuala Lumpur, Malaysia. Presiden AFC terkini adalah Salman Bin Ibrahim dari Bahrain.

Sejarah pembentukan 

AFC ditubuhkan secara rasminya pada 5 Ogos 1954  semasa berlangsungnya Sukan Asia. 12 ahli pengasas adalah Afghanistan, Burma (Myanmar), Taipei Cina, Hong Kong, India, Indonesia, Jepun, Korea Selatan, Pakistan, Filipina, Singapura, dan Vietnam. Ia secara rasmi diperakukan oleh FIFA pada 21 Jun 1954, sehari selepas  disingkirkan kalah 0-7 kepada  di dalam Piala Dunia FIFA 1954.

Kejohanan-kejohanan AFC 

Kejohanan yang dianjurkan oleh AFC antaranya ialah Liga Juara-Juara AFC, sebuah kejohanan tahunan yang paling berprestij diperingkat kelab-kelab Asia. Penyertaannya melibatkan juara liga empat belas negara sepak bola terkuat di Asia. AFC juga menganjurkan Piala AFC bagi juara liga dari negara yang berada dirangking ke 15 ke atas.

Bola sepak wanita di Asia 

Konfederasi Bola Sepak Wanita Asia (ALFC) adalah sebahagian daripada AFC yang menguruskan  bola sepak wanita di Asia.  Kumpulan ini ditubuhkan secara bebas pada bulan April 1968 di dalam sebuah mesyuarat yang melibatkan Taiwan, Hong Kong, Malaysia dan Singapura. Pada tahun 1986 ALFC bergabung dengan AFC. Konfederasi Bola Sepak Wanita Asia telah membantu menguruskan Piala Asia Wanita AFC, pertama kali diadakan pada tahun 1975, juga  Kejohanan Wanita B-19 AFC dan Kejohanan Wanita B-17 AFC.

Kawasan 

AFC dipecahkan kepada empat kawasan. Di bawah menunjukkan pasukan-pasukan kebangsaan Asia dipecahkan mengikut wilayah (tetapi tidak semestinya sebahagian daripada wilayah persekutuan bola sepak mereka). Oleh kerana ada peraturan, contohnya kekangan agama dan budaya, hanya ASEAN dan Asia Timur mencukupkan pasukan bola sepak wanita.

Persekutuan Bola Sepak ASEAN

Persekutuan Bola Sepak Asia Timur

Persekutuan Bola Sepak Asia Barat

Persekutuan Bola Sepak Asia Tengah

Persekutuan Bola Sepak Asia Selatan

Ranking

Ranking FIFA

Ranking dikira oleh FIFA.

Kemaskini terakhir 24 November 2028

Ranking Pertandingan Kelab AFC

Ranking MA

Ranking dikira oleh AFC .

Dikemaskini pada 30 November 2016

Ranking kelab-kelab
Ranking dikira oleh AFC.

Dikemaskini pada 26 November 2015

Lihat juga
Persekutuan Bola Sepak ASEAN (AFF)
Persekutuan Bola Sepak Asia Tengah (CAFA)
Persekutuan Bola Sepak Asia Timur (EAFF)
Persekutuan Bola Sepak Asia Selatan (SAFF)
Persekutuan Bola Sepak Asia Barat (WAFF)

Rujukan

Pautan luar